**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 26.04.2012**

Predsedajúci : p. Dana Žúrková – starostka obce

Prítomní:MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Jozef Hološka,

Ospravedlnený: Mgr. Vladimír Kudláč

Neprítomný: -

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení
4. Rôzne
5. Interpelácie poslancov
6. Diskusia
7. Záver

**1. Otvorenie**

Riadne zasadnutie obecného zastupiteľstva otvorila a viedla p. Dana Žúrková, starostka obce. Prítomných poslancov a občanov privítala a oboznámila s pripraveným programom.

**2. Určenie zapisovateľky a overovateľov zápisníce**

Za zapisovateľku zápisnice bola určená p. Martina Iršová a za overovateľov zápisnice boli určení Ing. Juraj Tokoš a MUDr. Marián Sivoň.

**3. Kontrola plnenia Uznesení**

Na predchádzajúcom riadnom zasadnutí Obecného zastupiteľstva, ktoré sa konalo dňa 23.02.2011 boli prijaté nasledovné uznesenia:

**Uznesenie ObZ v Popudinských Močidľanoch č. 1/2012 zo dňa 23.02.2012**, ktorým Obecné zastupiteľstvo v Popudinských Močidľanoch neschválilo žiadosť o úľavu na dani z nehnuteľnosti za rok 2012 daňovému subjektu Poľnohospodárskemu družstvu Popudinské Močidľany.

**Uznesenie ObZ v Popudinských Močidľanoch č. 2/2012 zo dńa 23.2.2012**, ktorým Obecné zastupiteľstvo v Popudinských Močidľanoch schválilo odpustenie nájomného z nebytových priestorov umiestnených v prízemí budovy OcÚ Popudinské Močidľany užívaných ako Kozmetika Romana, prevádzkovateľky p. Veroniky Tokošovej v celkovom finančnom objeme 2 500,- €.

-2-

**Uznesenie ObZ v Popudinských Močidľanoch č. 3/2012 zo dńa 23.2.2012,** ktorým Obecné zastupiteľstvo v Popudinských Močidľanoch zobralo na vedomie Oznámenie funkcií, zamestnaní, činností a majetkových pomerov starostky Obce Popudinské Močidľany Bc. Dany Žúrkovej, trvale bytom Popudinské Močidľany č. 26, 908 61.

**Uznesenie ObZ v Popudinských Močidľanoch č. 42012 zo dńa 23.2.2012,** ktorým Obecné zastupiteľstvo v Popudinských Močidľanoch schválilo bezodplatné zriadenie vecného bremena – práva prechodu peši a vozom, na pozemku par. č. 180/1 v k.u. Popudiny vedeného ako zastavaná plocha pre Obec Popudinské Močidľany, v prospech vlastníka budov umiestnených na pozemku par. č. 178/4 v k. ú. Popudiny – rodinný dom /s. č. 272/ a na pozemku par. č. 179/7 v k. ú. Popudiny – sklad náradia /s. č. 272/

**4. Rôzne**

V tomto bode starostka obce prečítala prítomným poslancom i ostatným prítomným žiadosť Jozefa Štepanovského a manželky Martiny, trvale bytom Popudinské Močidľany č. 100 o odkúpenie časti obecného pozemku par. č. 239/1 v k. ú. Močidľany vedeného ako zastavané plochy a nádvoria, tzv. ulička medzi hlavnou komunikáciou a ulicou pri močidlianskom cintoríne. Pán Marián Kocák sa vyjadril s tým, že o tento pozemok mal v minulosti záujem i pán Sedláček, no nepredal sa mu z dôvodu že ulička v minulosti plnila funckciu zvodnice vody. K tejto žiadosti dostali možnosť vyjadriť sa i prítomní p. Martina Štepanovská ,  pani Zabadalová a pani Furiková, ktoré susedia s danou parcelou. Pani Zabadalová sa vyjadrila proti predaju, nakoľko danú parcelu používa ako prechod na dvor.

Poslanci Obecného zastupiteľstva v Popudinských Močidľanoch zaujali stanovisko, že pokiaľ sa rodiny Štepanovská, Zabadalová a Furiková nedohodnú, odpredaj pozemku nebude možné vykonať.

Ďalej v tomto bode starostka informovala prítomných, že tento rok je 620 výročie prvej písomnej zmienky o obci.

Ing. Vaculková sa informovala ohľadne možnosti kúpy pozemkov na stavebné parcely, nakoľko sa ozval majiteľ parciel a je ochotný ich našej obci predať. Treba vstúpiť do jednania o cene. Taktiež mala dotaz ohľadne financií, ktoré by sa mohli použiť na rozšírenie zelene v našej obci.

Pán Hološka sa dotazoval na zrušenie chodníka pred domom p.Jozefa a Petra Olejníkových.

Starostka mu odpovedala, že chodník slúžiaci hlavne pre cestujúcich, ktorí vystupujú z autobusov ale i pre ostatných občanov obce by sa mal vyriešiť do zimy.

**05. INTERPELÁCIE POSLANCOV**

Interpelácie poslancov prebehli počas rokovania o bode 4.

- 3 –

**06. DISKUSIA**

V tomto bode sa mohli vyjadriť i občania, prípadne sa spýtať starostky i poslancov na riešenie problémov týkajúcich sa s chodom obce.

Neprihlásil sa o slovo nikto z občanov.

**9.Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov, či občanov, starostka zasadnutie ObZ ukončila. Na záver starostka všetkým poslancom a občanom poďakovala za účasť.

Zapísala: Martina Iršová

Overovatelia zápisnice: Ing. Juraj Tokoš ...................................

MUDr. Marián Sivoň ...................................

**Dana Žúrková**

starostka obce